Diari Oficial de la Generalitat Valenciana


Sumari del DOGV 6777, del 18-05-2012 (2012/4666)

Subhasta de béns immobles a Elx.
--------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4666


Organisme emissor
:   Notaria Cordero Vadillo, CB

Tipus de document
:   Subhasta

Subhasta de béns immobles a Elx. [2012/4666]  
Teresa J. Vadillo Casero, notària del Col·legi de València amb residència a Elx, faig constar:   
Que en aquesta notaria, sítia a Elx (Alacant), avinguda de la Comunitat Valenciana, número 19, AC, es duu a terme una venda extrajudicial, de conformitat amb l'article 129 de la Llei Hipotecària, de les finques hipotecades següents:   
  
1. Rústica. Terra rasa situada al terme municipal d'Elx (Alacant), partida de la Torre del Pla Alta, de cabuda 1.318,00 m2, equivalents a una tafulla, tres huitenes i dues braces, i compresa en l'expressada cabuda una casa de planta baixa amb corral i pati cobert i descobert a l'esquerra entrant-hi. Limita tot: al sud, amb el canal del Reg de Llevant; al nord, amb la carretera d'Alacant a Múrcia; i a l'est, amb Josefa Sempre Alarcón; i a l'oest, amb Mercedes Ruiz Tarí.   
Inscripció: llibre 1062, foli 101, finca 13.704 de Santa Maria, del Registre de la Propietat número 5 d'Elx.   
Taxació a l'efecte de subhasta: 1.012.000 €.   
  
2. Urbana. Casa de planta baixa amb corral i pati darrere, situada al terme d'Elx (Alacant), partida de la Torre del Pla Alta, carrer dels Baladres, número 9, la façana de la qual, a ponent, fa huit metres, i de fons trenta-un metres, i constitueix una superfície de 248,00 m². Limita: a l'oest, amb el carrer dels Baladres, abans en projecte; al nord, amb Antonio Candela; al sud, amb Ramón García; i a l'est, amb José Pérez Peral.   
Inscripció: llibre 962, foli 81, finca 13.767 de Santa Maria, del Registre de la Propietat número 5 d'Elx.   
Taxació a l'efecte de subhasta: 282.400 €.   
  
A la notaria tindran lloc: la primera subhasta el dia 27 de juny de 2012, a les 10.00 hores. El tipus base serà, per a la finca: 1) un milió dotze mil euros (1.012.000,00 €), i per a la finca 2) dos-cents huitanta-dos mil quatre-cents euros (282.400,00 €). Si no hi ha postor o si en resultara fallida, la segona subhasta el dia 27 de juliol de 2012, a les 10.00 hores, el tipus de la qual serà el 75% del corresponent a la primera; i, en els mateixos casos, la tercera subhasta el dia 27 de setembre de 2012, a les 10.00 hores, sense subjecció a tipus.   
  
La documentació i el certificat del registre a què fan referència els articles 236.a i 236.b del Reglament Hipotecari poden consultar-se a la notaria. S'entendrà que tot licitador accepta com a bastant la titulació. Les càrregues, els gravàmens i els assentaments anteriors a la hipoteca que s'executen continuaran subsistents. Els licitadors hauran de consignar prèviament a la subhasta, a la notaria, una quantitat equivalent al 30% del tipus que corresponga a la primera i segona subhasta, i a la tercera un 20% del tipus de la segona. Podran fer-se postures per escrit en plec tancat, acompanyant el justificant del dipòsit previ fins al moment de la subhasta.   
  
Elx, 9 de maig de 2012.- La notària: Teresa J. Vadillo Casero.